Atlas geografic scolar - Constantin Furtuna
Atlasul geografic scolar al lumii realizat de Constantin Furtuna este singurul atlas de acest tip din Romania, actualizat cu informatii de ultima ora, atent verificate. Atlasul a fost creat in acord cu programa scolara si se adreseaza cadrelor didactice de specialitate, elevilor si studentilor, dar si tuturor celor pasionati de geografie, natura si calatorii. Aceasta editie este dedicata aeroporturilor internationale si cuprinde sute de denumiri precum Heathrow sau Charles de Gaule, Schiphol sau Hartsfield-Jackson, impreuna cu codurile IATA si numarul anual de pasageri. Puncte de plecare in calatorii reale sau imaginare, aeroporturile ii ghideaza pe cititori in misiunea de descoperire a celor mai importante localitati de pe glob. Atlasul cuprinde: • Hartile digitale clare si usor de folosit • Un tronson special dedicat Romaniei • Prezentare in extenso a spatiului european • Atentie sporita acordata Republicii Moldova • Un capitol separat dedicat tarilor cu care se invecineaza Romania • O privire speciala asupra unor regiuni geopolitice sau economice cu o importanta crescanda in lumea de azi (Caucazul, Asia Centrala, Peninsula Coreea) • Denumirile oficiale ale localitatilor, dublate de forma uzuala in limba romana (pe hartile regionale si subregionale) • Prezentarea localitatilor in functie de numarul de locuitori, pe baza ultimelor date statistice nationale si internationale • Detalii ale reliefului continental si submarin • Rauri si fluvii ierarhizate in functie de debitul mediu